หนองบัวลำภู พบผู้ป่วย โควิด รายที่ 2 มาจากพัทยา เข้มสกัดแพร่ระบาด 
หนองบัวลำภู พบผู้ป่วยติดเชื้อ โควิด-19 รายที่ 2 เป็นหญิง อายุ 29ทำงานเชียร์เบียร์ ที่เมืองพัทยา เพิ่งนั่งรถทัวร์กลับถึงบ้าน 26 มี.ค.ที่ผ่านมา พบไข้สูงกว่า 38 องศาฯ ไล่เช็กไทม์ไลน์สกัดแพร่ระบาด ส่งกักตัว-รักษา รพ.แล้วเมื่อวันที่ 29 มี.ค.63 ผู้สื่อข่าวรายงานว่า ในไลน์ COVID-19 หนองบัวลำภู ซึ่งเป็นไลน์ที่ตั้งขึ้นเพื่อรายงานสถานการณ์โรคโควิด-19 ในพื้นที่ จ.หนองบัวลำภู จัดทำโดยสำนักงานสาธารณสุขจังหวัดหนองบัวลำภู ได้โพสต์รายงานสถานการณ์โควิด-19 ว่า พบผู้ติดเชื้อรายที่ 2 ของจังหวัด เป็นหญิง อายุ 29 ปี ทำงานเชียร์เบียร์บาร์คอกเทล เมืองพัทยา จ.ชลบุรี มีอาการป่วยมาตั้งแต่วันที่ 19 มี.ค.63 โดยผู้ป่วยได้ไปกินหมูกระทะกับเพื่อน 5 คน ที่ร้านในซอยเย็นสบาย เมื่อวันที่ 20 มี.ค.63เวลา 01.00-02.00 น. มีอาการปวดเมื่อยตามตัว ร้อนๆ หนาวๆเวลา 03.00 น. ออกไปซื้อยาพาราในร้านตรงข้ามร้านสะดวกซื้อแห่งหนึ่ง ภายในซอยเย็นสบาย วันที่ 21-24 มี.ค.63 ไปรักษาตัวที่ รพ.เมืองพัทยา ด้วยอาการไอแห้ง มีน้ำมูก รักษาตัวในห้องพักคนเดียว ซื้อน้ำในร้านสะดวกซื้อแห่งหนึ่งใกล้หอพัก กดเงินและลืมบัตรไว้ในตู้เอทีเอ็มวันที่ 25 มี.ค.63 ช่วงเช้าไปทำบัตรเอทีเอ็มใหม่ ที่ธนาคารกรุงเทพ หน้าวอล์กกิ้ง สตรีท เวลา 18.00 น. นั่งมอเตอร์ไซค์รับจ้าง เข้าร้านมินิมาร์ทในปั๊มน้ำมันแห่งหนึ่ง ตรงข้ามโรงเรียนแถวสถานีรถทัวร์ เวลา 19.00 เดินทางด้วยรถทัวร์ บริษัท ชาญทัวร์ สาย ระยอง-เลย เลขข้างรถ 827-20 นั่งส่วนท้ายรถชั้นสอง เวลา 09.30 น.วันที่ 26 มี.ค.63 ถึงจุดจอดรถ อ.ศรีบุญเรือง แล้วนั่งสามล้อเครื่องกลับบ้านที่บ้านน้ำลัด เวลา 11.00 น. อสม.เข้าสอบถามข้อมูลต่อมาเวลา 09.30 น. วันที่ 27 มี.ค.63 อสม.แจ้งเจ้าหน้าที่ รพ.สต.ทรายมูล ช่วงบ่าย ผู้ใหญ่บ้าน อสม. เข้าวัดไข้ได้ 38 องศาฯ เวลา 14.00 น. เจ้าหน้าที่ รพ.สต. เข้าวัดไข้ได้ 38.5 องศาฯ จึงแจ้งรถนำส่งผู้ป่วยเวลา 16.00 น. เข้ามาตรฐานกักตัวที่ รพ.ศรีบุญเรือง แจ้ง สสจ.หนองบัวลำภู ทราบ วันที่ 28 มี.ค.63 ส่งตรวจหาเชื้อ และวันที่ 29 มี.ค.63 รับแจ้งจากเขตสุขภาพที่ 8 ว่า ผู้ป่วยรายนี้ติดเชื้อโควิด-19 และเป็นรายที่ 2 ของ จ.หนองบัวลำภูทั้งนี้ทีมเจ้าหน้าที่ได้เข้าเก็บข้อมูลและดำเนินการกับผู้สัมผัสเสี่ยงสูงในพื้นที่ 7 ราย บนรถทัวร์ 6 ราย และเสี่ยงต่ำในพื้นที่ 4 ราย บนรถทัวร์ 15 ราย พร้อมแจ้งข้อมูลในพื้นที่พัทยา เพื่อดำเนินการติดตามผู้ที่มีความเสี่ยงและกระบวนการต่างๆ ตามข้อบังคับต่อไป ทั้งนี้ในวันที่ 30 มี.ค.63 นายสมเจตน์ จงศุภวิศาลกิจ ผู้ว่าราชการจังหวัดหนองบัวลำภู จะนำแถลงข่าวพบผู้ป่วยรายดังกล่าวที่ สสจ.หนองบัวลำภู
หนองบัวลำภู พบผู้ป่วยติดเชื้อ โควิด-19 รายที่ 2 เป็นหญิง อายุ 29 ทำงานเชียร์เบียร์ ที่เมืองพัทยา เพิ่งนั่งรถทัวร์กลับถึงบ้าน 26 มี.ค.ที่ผ่านมา พบไข้สูงกว่า 38 องศาฯ ไล่เช็กไทม์ไลน์สกัด
โควิด-19,ไวรัสโคโรนา,ไวรัสโคโรน่า,ไวรัสอู่ฮั่น,ข่าวทั่วไป